In nomine Verbi incarnati. Notum sit omnibus Christi fidelibus, quod ego Ricardus et frater meus Arbertus donamus Deo et sanctis apostolis ejus Petro et Paulo, videlicet ad locum Cluniacum, pro anima fratris nostri Arlebaldi, hoc est curtilum unum qui est in comitatu Matisconense, in villa Murgono, et quicquid Arlebardus ibidem tenere videbatur: hoc sunt vineis, pratis, ut ipsi domini teneant et possideant et quicquid voluerint faciant; et ut hæc donatio firma stabilisque permaneat, ipsi firmavimus, testibusque tradidimus roborandam. Facimus autem et hanc donationem pro anima fratris nostri Arlebaldi, ut ei dimittat Dominus omnia peccata sua, et conjungat numero suorum electorum. S. Rikardi. S. Arberti. S. Annonis. S. Bernardi. S. Agfredi. S. Vuikardi. S. Leotardi. Ego Vuido monachus scripsi, dictavi die veneris, anno XII regnante Rotberto rege.